Chromtau

Chromtau (kazachsce a rusce Хромтау) je město w sewjerozapadnym Kazachstanje. Je zarjadniske sydło Chromtauskeho rajona. Leži něhdźe 90 kilometrow wuchodnje města Aktobe a 70 kilometrow wot ruskeje hranicy. We wokolinje nadeńdu so wuznamne łožišća chromoweje rudy. Ma něhdźe 25 tysac wobydlerjow. Dźensniše sydlišćo je so w lěće 1940 załožiło a ma wot lěta 1967 měšćanske prawa.